تجربتي مع زراعة الشعر ، حققت عملية زراعة الشعر انتشارا واسعا حول العالم ويرجع ذلك إلى عِدة عوامل مثل طبيعة الإجراء الطبي نفسه التي تجعله بالغ الأهمية بالنسبة للرجال والنساء على السواء.
وتأتي زراعة الشعر في مرتبة متقدمة في قائمة عمليات التجميل الأكثر طلبا حول العالم.
تجارب زراعة الشعر في تركيا 2020
تبلغ التكلفة من 1800 الى 2200 دولار
بحكيلكم تجربتي مع زراعة الشعر وهي زراعة لتصغير الجبهه وتكثيف المقدمة والجوانب. لان مع الحمل والولادة سبحان الله بدت مقدمة شعر تخف وخط بداية الشعر بدا بتراجع ولي فوق الخمس سنوات وأنا اطقس عن الموضوع قريت كثير وشفت تجارب بس معظمها بتركيا وخفت بسبب التجارب الفاشلة الي شفتها بحسابات التجميل وأكثرهم يرحون بسبب دعايه ولان الأسعار مغريه.
المهم رحت لدكتور عبدالإله المجلي الي بادمة لأني شفت تجربت بنت بحساب تجميلي ودخلت عنده إنسان راقي جدا وصريح ماقالي بزرع عطاني خيارات أني أعالج المشكلة وقعد يتكلم قلت له دكتور انا جايه ازرع لان هوالحل الأفضل لي جربت بخاخات وحبوب صح يكثف الشعر الي ورا بس المقدمة مثل ماهي قالي سعر الزراعة قلت له غالي نزلي منها قال اذا تبين عرض أرخص ونفس شغلي رشح لي دكتورة عبير وفعلا سبحان الله كلمها وخذيت موعد العملية وعملت التحاليل وسويتها عندها دكتورة قمة في الرقي والأخلاق.
جيت العيادة الصباح الساعة ٨ونص ودخلت علي الدكتورة وأعطوني بنج بمقدمة الرأس ومحاسيت باي الألم وبدت تفتح قنوات بجبهتي والجوانب وبعد ماخلصت طلبت أني انام على بطني علشان يبون يحلقون الشعر ويسحبون البصيلات وطلبت منها الحلاقه تكون بوسط الشعر من ورا وماتكون واضحه وأنا زراعة بالاقتطاف لأني ماحبيت سالفة الشريحة انهم يقطعون جلده من راسي اخذو ١٤٠٠بصيله ورجعت ونمت على ظهري وبدو يغرزون البصيلات وخلصت على الساعة ١ يعني قعدت خمس ساعات الحمدالله ماحسيت بشي بعد ماخلصت جاني الغدا تغديت وجتني الدكتورة عطتني موعد بعد سبع أيام وادوية مسكن وبخاخ وطلعت للبيت من بكرة حسين بانتفاخ بالجبهة والمنطقة المانحة فيها الألم غريب بس قالت لي عادي سوي مساج كم يوم ويروح وحاولي ماتنزلين رأسك وصلي وأنتي قاعده وفعلا سويت الي قالت لي ومن ثالث يوم استخدمت البخاخ وغسل الشعر كل يوم بشامبو الأطفال.
و بعد مرور عشر أيام بدت البصيلات تطيح مو كلها بنسبة خمسين بالمئة وراسلت لها صورالشعر الي طاح كنت خايفه انها فشلت قالت طبيعي وبالعادة تطيح سبعين بالميه وكل فترة حسيت انه يطيح اكثر لين بديت اصلع من النص ماكاني زرعت والجوانب ماشاء الله صارت كثيفه بس النص صلع رحت اشوف تجارب الشباب لقيته عادي والبدايه الفعليه لانبات الشعر بعد الشهر الثالث أو الرابع الحين انا نهاية الشهر الثالث اللهم لك الحمد اقدر أقولكم ان عيالي طلعو وبدت تنبت صليعتي وتجربتي ناجحه بإذن الله وله الحمد وشكر